
[bookmark: Sujet][bookmark: References]Sklep Evropskega parlamenta, da ne nasprotuje delegirani uredbi Komisije z dne 13. marca 2024 o spremembi Delegirane uredbe Komisije (EU) 2020/760 glede nekaterih določb zaradi Sporazuma o prosti trgovini med Evropsko unijo in Novo Zelandijo ter črtanja zastarelih določb v zvezi z izvozno tarifno kvoto za mleko v prahu (C(2024)01499 – 2024/2677(DEA))
[bookmark: TextBodyBegin]Evropski parlament,
–	ob upoštevanju delegirane uredbe Komisije (C(2024)01499),
–	ob upoštevanju pisma Komisije z dne 13. marca 2024, v katerem poziva Parlament, naj izjavi, da ne bo nasprotoval delegirani uredbi,
–	ob upoštevanju pisma Odbora za kmetijstvo in razvoj podeželja predsedniku konference predsednikov odborov z dne 19. marca 2024,
–	ob upoštevanju člena 290 Pogodbe o delovanju Evropske unije,
–	ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007[footnoteRef:1] ter zlasti člena 186 in člena 227(5) Uredbe,  [1:  	UL L 347, 20.12.2013, str. 671.] 

–	ob upoštevanju člena 111(6) Poslovnika,
–	ob upoštevanju priporočila za sklep Odbora za kmetijstvo in razvoj podeželja,
–	ob upoštevanju da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 11. aprila 2024,
A.	ker so bili postopkovni koraki Unije za izvajanje Sporazuma o prosti trgovini med Evropsko unijo in Novo Zelandijo (v nadaljnjem besedilu: Sporazum) končani z objavo Sklepa Sveta (EU) 2024/244[footnoteRef:2] v Uradnem listu Evropske unije 28. februarja 2024; [2:  	Sklep Sveta (EU) 2024/244 z dne 27. novembra 2023 o sklenitvi, v imenu Unije, Sporazuma o prosti trgovini med Evropsko unijo in Novo Zelandijo (UL L 244, 28.2.2024, str. 1).] 

B.	ker je bilo glede na najnovejše prejete informacije na strani Nove Zelandije verjetno, da bo zakonodaja, potrebna za izvajanje Sporazuma, sprejeta do konca marca 2024, kar bi omogočilo, da bi sporazum začel veljati 1. maja 2024;
[bookmark: _GoBack]C.	s Sporazumom je bilo uvedenih več novih tarifnih kvot, hkrati pa so bile med drugim spremenjene nekatere obstoječe tarifne kvote STO za posamezne države za proizvode s poreklom iz Nove Zelandije;
D.	te spremembe bodo upoštevane v Delegirani uredbi Komisije (EU) 2020/760[footnoteRef:3], ki dopolnjuje Uredbo (EU) št. 1308/2013 glede pravil za upravljanje uvoznih in izvoznih tarifnih kvot za kmetijske proizvode, za katere so potrebna dovoljenja; [3:  	Delegirana uredba Komisije (EU) 2020/760 z dne 17. decembra 2019 o dopolnitvi Uredbe (EU) št. 1308/2013 Evropskega parlamenta in Sveta glede pravil za upravljanje uvoznih in izvoznih tarifnih kvot, za katere so potrebna dovoljenja, ter dopolnitvi Uredbe (EU) št. 1306/2013 Evropskega parlamenta in Sveta glede položitve varščin pri upravljanju tarifnih kvot (UL L 185, 12.6.2020, str. 1).] 

E.	ker bi bilo zato treba Delegirano uredbo (EU) 2020/760 spremeniti do datuma začetka veljavnosti Sporazuma;
1.	izjavlja, da ne nasprotuje delegirani uredbi;
[bookmark: TextBodyEnd]2.	naroči svoji predsednici, naj ta sklep posreduje Svetu in Komisiji.

